**Zlatna dolina matematike – Vallis aurea mathematicorum**

3. Festival matematike u Požegi, 13.4.2018.

**Pravilnik o natjecanju**

Ekipni dio – kategorije VIŠEKRATNIK i TANGENTA

VIŠEKRATNIK – kategorija za 5. i 6. razred

TANGENTA – kategorija za 7. i 8 razred

Ekipu predstavljaju 4 člana, najbolje 2 učenika nižeg i 2 učenika višeg razreda. Polovina gradiva je iz višeg razreda dok druga polovina iz nižeg ili prethodnih razreda.

Vrijeme rješavanja zadataka je **90 min.** U svakom zadatku je ponuđeno 5 odgovora, od kojih je je samo 1 točan. Ekipe nakon rješavanja popunjavaju listić za odgovore (zacrnjuju pravokutnik sa slovom za koje smatraju da predstavlja točan odgovor). Učitelji će pregledavati i bodovati samo listić za odgovore. Točan odgovor donosi 6 bodova, netočan 0, a neodgovoren ili onaj u kojem je zacrnjeno dva ili više odgovora 2 boda.

U slučaju jednakog broja bodova kod ekipa koje su zauzele prva tri mjesta napravit će se dodatna provjera. Gledat će se pojedini zadatak kod obje (ili više) ekipa s jednakim brojem bodova te utvrditi je li jedna ekipa ostvarila više bodova na tom zadatku. Ta ekipa će u redoslijedu biti ispred one druge. Ako su i u njemu ostvarile jednak broj bodova gledat će se sljedeći zadatak iz tablice. U slučaju da je svih 7 zadataka jednako riješeno gledat će se zasebno zadaci počevši od posljednjeg prema 1 dok se ne pronađe zadatak kojeg su ekipe ostvarile različit broj bodova te će se na osnovu toga napraviti redoslijed. Tablica zadataka koji će se zasebno provjeravati u slučaju jednakog broja bodova bit će objavljena prije početka Festivala.

Džepno računalo nije dozvoljeno, niti je dozvoljena upotreba formula. Geometrijski pribor je dozvoljen, ali bez napisanih ili otisnutih formula. Učenicima će biti dostupna (na ploči) tablica kvadrata prirodnih brojeva manjih od 100.

Svaka ekipa treba izabrati jednu osobu (predstavnika) koji jedino ima pravo komunicirati s mentorima koji su u učionici.

Pojedinačni dio – kategorije PET, ŠEST, SEDAM, OSAM

PET – kategorija za 5. razred – PRIRODNI BROJEVI /DJELJIVOST PRIRODNIH BROJEVA

ŠEST – kategorija za 6. razred – RAZLOMCI

SEDAM – kategorija za 7. razred – POSTOCI

OSAM – kategorija za 8. razred – KVADRIRANJE I KORJENOVANJE

Vrijeme rješavanja zadataka je **60 min**. U svakom zadatku je ponuđeno 5 odgovora, od kojih je je samo 1 točan. Učenik nakon rješavanja popunjava listić za odgovore (zacrnjuje pravokutnik sa slovom za koje smatraju da predstavlja točan odgovor). Učitelji će pregledavati i bodovati samo listić za odgovore. Točan odgovor donosi 6 bodova, netočan 0, a neodgovoren ili onaj u kojem je zacrnjeno dva ili više odgovora 2 boda.

U slučaju jednakog broja bodova kod učenika koji su zauzeli prva tri mjesta napravit će se dodatna provjera. Gledat će se pojedini zadatak kod oba (ili više) učenika s jednakim brojem bodova te utvrditi je li jedan učenik ostvarilo više bodova na tom zadatku. Ta ekipa će u redoslijedu biti ispred one druge. Ako su i u njemu ostvarili jednak broj bodova gledat će se sljedeći zadatak iz tablice. U slučaju da je svih 7 zadataka jednako riješeno gledat će se zasebno zadaci počevši od posljednjeg prema 1 dok se ne pronađe zadatak kojeg su učenici ostvarile različit broj bodova te će se na osnovu toga napraviti redoslijed. Tablica zadataka koji će se zasebno provjeravati u slučaju jednakog broja bodova bit će objavljena prije početka Festivala.

Džepno računalo nije dozvoljeno, niti je dozvoljena upotreba formula. Geometrijski pribor je dozvoljen, ali bez napisanih ili otisnutih formula. Učenicima će biti dostupna (na ploči) tablica kvadrata prirodnih brojeva manjih od 100.

Želimo Vam uspješno natjecanje!

Organizacijski odbor Festivala matematike